LUISTERBOEK: Die blou van onthou deur Marita van der Vyver | Netwerk24
LUISTERBOEK: Die blou van onthou deur Marita van der Vyver
Intekenare kon tot 31 Desember na Marita van der Vyver se Die blou van onthou luister op Netwerk24. Die boek word deur die bekroonde aktrise Anna-Mart van der Merwe voorgelees.
KLIK HIER OM KAMIKAZE TE LUISTER.
Waaroor gaan Die blou van onthou?
In die skemer van haar lewe kry Colette Cronjé ’n brief van ’n lank vermiste familielid. Dit kom uit Portugal en dit dwing haar om alles te onthou wat sy ’n leeftyd lank probeer vergeet het.
Want wat ’n halwe eeu gelede in Portugal gebeur het, het haar eie lewe asook dié van die volgende twee geslagte onherroeplik verander. Haar dogter, Nandi, se verset teen haar ouers en haar afkoms is so verreikend dat sy haar kind vir aanneming weggee, alleen oorsee vlug en alle bande met haar familie verbreek. Haar kleindogter, Tina, word groot sonder om haar bloedfamilie te leer ken.
Maar bloed bly bloed, jou familie bly jou familie, jou taal bly jou taal. Daarom word dit die verhaal van ’n Afrikaanse familie, van drie opeenvolgende geslagte wat reageer op mekaar en op hul tyd, van drie vroue wat leef in die spanning tussen weggaan en moet bly, tussen vergeet en móét onthou. Die blou van onthou is ’n boek wat die leser omrol en maal in sy kolke van stemme en geskiedenis en oeroue hunkerings.
Meer oor Marita van der Vyver
Van der Vyver het drie romans vir jonger lesers geskryf voordat haar eerste volwasse roman, Griet skryf ’n sprokie, die literêre landskap verander het. Sedertdien is sy ’n heeltydse skrywer met vele topverkopers agter haar naam, soos Dis koue kos, skat, Die dinge van ’n kind en Griet kom weer. Sy woon in Frankryk.
Anna-Mart van der Merwe doen die voorlesing van Die blou van onthou. Foto: Jaco Marais
Meer oor: Marita Van Der Vyver | Nwluisterboeke | Luisterboeke